Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9320

18. FEJEZET - ICAO KIS MÉRETARÁNYÚ LÉGIFORGALMI NAVIGÁCIÓS TÉRKÉP 18.1 Rendeltetése E térkép célja: 1) hogy légi-navigációs segédeszközként szolgáljon a nagytávolságú repüléseket nagy magasságban végrehajtó légijárművek személyzetei számára. 2007/70/II. szám 2) hogy a légijármű helyzetének látás melletti ellenőrzéséhez szükséges szelektív ellenőrző pontokat biztosítson nagy távolságokon keresztül nagy magasságban és nagy sebességgel végzett repülésekhez; 3) hogy folyamatos vizuális eligazodási alapot biztosítson a földfelszín vonatkozásában a nagytávolságú repülések során, olyan területek felett, ahol a rádió, vagy más elektronikus navigációs berendezések hiányoznak, vagy olyan területek felett, ahol a látásszerinti navigációt részesítik előnyben, vagy az szükségessé válik; 4) hogy általános rendeltetésű térképsorozatot biztosítson a nagytávolságú repülések tervezéséhez és a helymeghatározáshoz. 18.2 Alkalmazási előírások Ajánlás. - Az ICAO Kis Méretarányú Légiforgalmi Navigációs Térkép-et az 1.3.2. pontban előírt módon, az 5. Függelékben meghatározott területekről kell elkészíteni. Megjegyzés. - E méretaránynak az ICAO 1 : 1 000 000 Légiforgalmi Világ Térkép alternatívájaként történő választási feltételeit a 16.2.1 és 16.2.2 pont tartalmazza. 18.3 Fedésterület és méretarány 18.3.1 Ajánlás. - Az ICAO Kis Méretarányú Légiforgalmi Navigációs Térkép-nek minimálisan a Föld nagy szárazföldi területeire kell teljes fedést biztosítani.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes